钦定古今图书集成/理学汇编/学行典/第218卷 > 刘永利
## 钦定古今图书集成/理学汇编/学行典/第218卷 > 刘永利

按《信阳州志》：“刘永利，字义之，性至孝而介。辛巳，寇陷
州城，永利缒母王氏下城，母损足，利负母行至河干，
力已竭而寇且至，母欲溺河死，令子得逃。利不忍，遂
同溺。顾水浅不得死，复负母行。哀号之声，感动行路，
诸避难者争为负母，因得生。岁荒，人相食，利鬻书籍
衣物，市米奉母，同妻孥掘薇蕨，从不肯一诣富室之”
门。仲兄亡，事母甚恭，抚嫁侄女，笃厚有加。读书手不
释卷，诗歌《尔雅》，有祖父风。旁通释典，时时为方外之
游。年三十六卒。